
	      MAT Á ÁHRIFUM LAGASETNINGAR*
                   – sbr. samþykkt ríkisstjórnar frá 10. mars 2017
*umfjöllun um einstök efnisatriði misjafnlega ítarleg, eftir umfangi máls og eðli

	Málsheiti og nr.
	
Frumvarp til laga um samevrópska séreignarsparnaðarafurð. (PEPP)  
	Ráðuneyti 
	 Fjármála- og efnahagsráðuneyti
	Stig mats
	☒ Frummat, sbr. 1. gr.
☐ Endanlegt mat, sbr. 10. gr. 

	Dags.
	 14. september 2026


	A. Greining og mat á fjárhagslegum áhrifaþáttum fyrir ríkið

	Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs
Ekki er gert ráð fyrir því að samþykkt frumvarpsins hafi áhrif á fjárhag ríkissjóðs.
Tekjubreytingar
Ekki er gert ráð fyrir breytingum á tekjum ríkissjóðs eða eftirlitsgjaldi sem eftirlitsskyldir aðilar greiða, sbr. lög nr. 99/1999.
Útgjaldabreytingar 
Ekki er gert ráð fyrir útgjaldabreytingum.
Eignabreytingar
Ekki er gert ráð fyrir eignabreytingum. 
Aðrir áhrifaþættir varðandi ríkisfjármál
             Á ekki við.

	B. Samræmi við útgjaldaramma og fimm ára fjármálaætlun – fjármögnun 

	Tengist einhver ný eða aukin tekjuöflun verkefninu? 
Nei.

	C. Efnahagsáhrif – áhrif á atvinnulíf, vinnumarkað og samkeppni

	Hagræn áhrif á heildareftirspurn og einstaka markaði – hagstjórnarsjónarmið 
Eitt af meginmarkmiðum PEPP-reglugerðarinnar er að auka val neytenda á EES-svæðinu þegar þeir safna í starfslokasjóð með nýrri tegund sparnaðarforms. Önnur helstu markmið eru að auka fjárfestingar á EES-svæðinu og að ýta undir færanleika sparnaðarafurða á milli EES-landa. 
PEPP-reglugerðinni er ætlað að auka val neytenda við sparnað til starfsloka og stuðla að virkari markaði fyrir séreignarsparnaðarafurðir. Helstu áhrif PEPP á markaðinn eru að auðveldara verður fyrir framleiðendur að bjóða afurðina í fleiri löndum. 
PEPP afurðin leiðir því af sér aukið framboð sparnaðarafurða og fjölbreyttari fjárfestingarkosti og þar með betri áhættudreifingu.  
Lágmarkskröfur reglugerðarinnar eru til þess gerðar að auka gagnsæi og stuðla að einfaldleika afurðarinnar, sem auðveldar neytendum að skilja hana og bera saman við aðra kosti. Þá er sú samræming sem reglugerðin felur í sér, varðandi það hvernig afurðin á að vera, til þess fallin að auka samkeppni milli þeirra sem munu bjóða upp á þjónustuna sem kann að leiða til lægri kostnaðar fyrir neytendur.  
Afurðinni er ætlað að styðja við núverandi innlend lífeyriskerfi en ekki að koma í stað þeirra sem fyrir eru. Takmarkað framboð er af afurðinni í ESB-ríkjum.
Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999. 
Lagt er til að PEPP-reglugerðin verði tekin upp í íslenskan rétt með tilvísunaraðferð og að hún verði þá að fullu innleidd samkvæmt orðanna hljóðan í samræmi við a-lið 7. gr. EES-samningsins, sbr. lög nr. 2/1993, um Evrópska efnahagssvæðið. 
Aðilar sem munu geta boðið upp á afurðina eru einna helst vátryggingafélög, lánastofnanir, verðbréfafyrirtæki, rekstrarfélög verðbréfasjóða og sérhæfðra sjóða, stofnanir sem sjá um starfstengdan lífeyri og aðrir aðilar sem uppfylla skilyrði reglugerðarinnar. Lögin munu leggja þær skyldur á herðar þeirra sem selja afurðina að bjóða upp á grunnatriði afurðarinnar samkvæmt reglugerðinni og þannig verður grunnafurðin alls staðar sú sama hvar sem er á EES-svæðinu. Slík samræming eykur vernd neytenda og tiltrú þeirra á afurðinni. Önnur áhrif eru þau að samkeppni milli þeirra sem munu selja afurðina eykst þar sem fleiri aðilar munu geta starfað á sama markaði. 
Með frumvarpinu eru lagðar til reglur um að gagnsæi verði samræmt innan EES og Fjármálaeftirlitinu veitt heimild til inngripa við eftirlit með framfylgd laganna.
Ráðgjafarnefnd um opinberar eftirlitsreglur var síðast skipuð í maí 2017 og rann skipunartími hennar út 31. maí 2020. Ekki var því leitað umsagnar nefndarinnar.
Samkeppnisskilyrði
Gera má ráð fyrir að samkeppni milli ólíkra framleiðsluveitenda aukist með aukinni samræmingu þeirra afurða sem eru boðnar neytendum.

	D. Önnur áhrif

	Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni
Fjármálaeftirlitið er í stakk búið til að takast á við breytta framkvæmd verkefna, sem felst aðallega í eftirliti með framkvæmd ákvæða reglugerðarinnar og inngripum í samræmi við heimildir hennar. Gera má ráð fyrir að áformuð lagasetning kunni að leiða til lítillega aukinna verkefna fyrir eftirlitið en takmarkað framboð er af afurðinni.

	E. Niðurstaða mats  – með vísun í fylgiskjöl ef við á

	Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag  
Ekki er gert ráð fyrir fjárhagsáhrifum á ríkissjóð.
Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)
Áhrif frumvarpsins á fjármálamarkaðinn verða líklega jákvæð en ekki mikil. Frumvarpið mælir fyrir um nýjan fjárfestingarkost fyrir neytendur til að auka valmöguleika þeirra til að spara fyrir starfslok. Gerðar verða ríkar kröfur um upplýsinga til neytenda um um fjárfestingarkosti og kostnað við afurðina og þeir ættu því að verða meðvitaðir um áhættu og kostnað. Þá verða reglurnar um afurðina samræmdar innan EES sem getur aukið skilvirkni og samkeppni.

